Cuneiform Tablet RA 51 3
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na PÚZUR-a-šùr qí-bi₄-ma um-ma bu-za-zu-ma a-dí-i ša ili₅-we-da-ku mì-šu ša mì-ma-ša-ma la áš-me-ú 1 GÚ AN.NA iš-tí AN.NA-ki-kà a-na ú-la-ma sá-ak-li-a ú-bi-il₅ a-ma-kam-ma ni-ìš-me ki-ma AN.NA 7 GÍN.TA ta-ad-nu KÙ.BABBAR šu-ut il₅-qí 2 GÚ 10 ma-na AN.NA ku-nu-ki ša a-lim{ki} a-ḫa-ma 10 ma-na AN.NA 4 TÚG SIG₅ ša li-we-tim 1 ANŠE mì-ma a-nim ša šé-ep a-šur-ma-lik DUMU ì-li-ìš-tí-kál a-ma-kam ta-ad-na-šum 22 ku-ta-ni <big_gap> ša šé-pì-šu a-ma-kam ap-qí-sú-um <gap> ma-na KÙ.BABBAR a be-a-lim a-dí-šum a li-bi₄ lu-qú-tí-a i-na-dí-ú me-eḫ-ri ša ba-áb-tí-a e-zi-ib-šum mì-ma a-nim a ṣé-ri-šu ta-ur ú té-er-tum-ma ma-tí-ma lá i-li-ku a-bi a-ta be-lí a-ta šu-ma la ku-a-tí a ma-ni-im a-tí-ki-il₅-ma lá ú-ṣa-am a-na lu-qú-tí-a KÙ.BABBAR ú ḫa-ra-na-tí-šu ša iš-tù 3 ša-na-tim ma-aḫ-ri-kà li-iš-ku-un-ma šu-ma i-lá-ku li-li-kam šu-ma lá i-lá-ku ma-lá KÙ.BABBAR ù né-ma-lam ir-ší-ú li-iš-qú-lá-kum-ma a-wi-lam GÍR ša a-šur ta-mì lá ta-ga-mì-il₅ ší-im lu-qú-tí-a ša šé-ep i-ku-pì-a ú be-lá-nim li-iš-qúl-šu be-lá-nam ú ṣú-ḫa-ri tur₄-dam